Lepat bilong sno

Lepat bilong sno ( Panthera uncia ) em i wanpela kain bikpela pusi insait long lain Panthera bilong famili Felidae . Em i kam long ol bikpela maunten bilon Sentral na Saut Esia. Bung bilong dispela mauntek i stat long is Afganistan, Himalayas na Tibetan Plateau na i go inap long sauten Siberia, Mongolia na wes Saina . Em i save stap long ol 'alpine' (antap long bikpela maunten) na 'subalpine' zon we i stap antap long , tasol em i save stap tu long ol ples we i no antap tumas long hap not bilong en. Ol i tingim olsem dispela kain lepat i wik tumas na klostu long dai long Retpela lis bilong IUCN bikos ol i ting namba bilong ol lepat bilong sno long wol i no winim 10,000-pela. Olsem na, ol i tingim tu olsem dispela namba i bai go daun inap 10% long 2040. Em i stap long hevi tru long pasin bilong kilim abus na bagarapim ol ples bilong en bikos long ol infrastraksa divelopmen projek.Sno lepat i gat lo bilong lukautim long planti kantri we ol i save stap long en. Em i stap planti taim insait long kalsa bilong Kyrgyzstan .

Longpela taim ol i bin putim 'lepat bilong sno’ insait long ' monotypic genus ' Uncia . Long wanem ol stadi bilong 'filogenetik’ i soim ol rilesensip namel long ol 'Panthera' spisis, ol i ting em i wanpela memba bilong dispela 'genus' . Ol i tingim olsem i gat tupela lain liklik (subspecies) husat yumi save lukluk klia long rot bilong lukim stret ol no-wankain bilong bodi bilong dispela tupela kain lepat bilong sno ( ol 'morphological').  Tasol, maski ol bodi bilong em i no wankain liklik, yumi no ken tok olsem ol gen (DNA) bilong em i no wankain tu. Olsem na, nau yet ol i tingim olsem dispela tupela kain em i wankain tasol.  Long tokples engris, ol i kolim dispela tingting olsem « monotypic species », o wanpela kain animal tasol long Tok Pisin.